איה כורם (אלבום)

איה כורם הוא אלבום הבכורה של הזמרת איה כורם שיצא לאור בשנת 2006 על ידי חברת התקליטים הד ארצי בהפקת אורי זך.

שוחררו מתוכו הסינגלים "קיץ", "שיר אהבה פשוט", "קליפה", "סוף הלילה", "יונתן שפירא" ו"השיר של איתי" שזכו להצלחה רבה ולחלקם אף צולמו וידאו קליפים. האלבום הגיע למעמד אלבום זהב בינואר 2007. עד היום נמכרו יותר מ-30,000 עותקים.

רשימת השירים באלבום

המשתתפים באלבום
 תופים: רן לבנון
 גיטרות: אייל וייס
 גיטרת בס: גיא ברתור
 קונטרבס: מיקי ורשאי
 סינתי-באס: אורי זך
 קלידים: אורי זך
 פסנתר: אורי זך, איה כורם
 כינור: הדר כהן, קרן טננבאום
 ויולה: גליה חי
 צ'לו: יועד ניר
 קולות: אורי זך, איה כורם, יעל נחשון, אריק ברמן, איתי פרל, יונתן גוטפלד, אוהד לוי

טריוויה
יונתן שפירא - לשעבר טייס חיל האוויר, שהיה מיוזמי מכתב טייסים שקרא לסירוב פקודה ולהימנעות מהשתתפות בסיכולים ממוקדים, בהשפעת חיסולו של סאלח שחאדה. בנוסף השתתף ב"משט היהודי" כנגד המצור על עזה, וריסס כתובת גרפיטי בגטו ורשה הקוראת ל"שחרור עזה ופלסטין" שעוררה תרעומת גם בקרב פעילי שמאל. שירה של איה כורם פרסם שוב את שפירא, אותו הכירה מלימודיהם בבית הספר למוזיקה רימון. השיר, "יונתן שפירא", המכיל טקסטים כמו: "הלב שלי דופק חזק מתחת לבגדים, יונתן שפירא, תעשה לי ילדים", היה מעין בדיחה פנימית בין כורם לשפירא.

סינגלים

קישורים חיצוניים

הערות שוליים

אלבומי בכורה מ-2006
אלבומי איה כורם
אלבומי זהב בישראל
אלבומי חברת הד ארצי
אלבומים בעברית